Tobias Brodtkorb Bernhoft

Tobias Brodtkorb Bernhoft (født 11. mars 1803 i Tranøy, død 6. februar 1877 i Stjørdal) var sogneprest i Kvæfjord og Stjørdal og den første ordføreren i Stjørdal fra 1838 til 1841.

Faren Tobias Brodtkorb Bernhoft senior (1764–1802) var sogneprest til Måsøy og Tranøy, og hadde i studieårene vært medlem av Norske Selskab. Junior ble oppfostret hos en fetter, godseier Ludvig Must på Leangen i Trondheim, og tok artium ved Trondheim katedralskole 1825, etter at han først hadde vurdert en militær karriere. Han ble cand.theol. 1829, og var sogneprest i Kvæfjord 1830–34, deretter kapellan i Stjørdal 1834–48, sogneprest i Stjørdal 1848 og da prestegjeldet ble delt i 1849 fortsatte han som sogneprest i Nedre Stjørdal fra 1849 til 1871.

Han var vararepresentant til Stortinget 1845–47 og 1848–50.

Som pensjonist bodde han på Veisletta i Stjørdal fra 1872. Dattera Sofie giftet seg i 1866 med brukseier Olivarius Richter, sønn av brukseier og ordfører Ole Øvre Richter. En annen datter, Elisabeth Marie, giftet seg med bergmester og ordfører Jens H. Winsnes.

Referanser 

Ordførere i Stjørdal
Norske lutherske prester
Vararepresentanter til Stortinget
Alumni fra Trondheim katedralskole
Personer fra Kvæfjord kommune
Personer fra Tranøy kommune